મુખ્યમંત્રીએ બાંધકામ ક્ષેત્રે કાર્યરત અસંગઠિત કામદારો-મજૂર વર્ગોના બાળકો મહિલાઓ આરોગ્ય, શિક્ષણ, સ્વચ્છતા-સ્વસ્થતાં માટે પણ બિલ્ડર્સ-એસ્ટેટ ડેવલપર્સ સહયોગ કરે તેવી અપીલ કરી હતી. તેમણે રિયલ એસ્ટેટ ડેવલપર્સની સમસ્યાઓ- પ્રશ્નોના ચર્ચા-મંથન વિચારણા માટે પરસ્પર બેઠકના આયોજનની તત્પરતા દર્શાવી હતી. પ્રારંભમાં ક્રેડાઈ ગુજરાતના પ્રમુખ શેરીફ મેમણે સ્વાગત પ્રવચનમાં સૌને આવકાર્યા હતા. ક્રેડાઈ ગુજરાતના અધ્યક્ષ વેલજીભાઈ શેતાએ રિયલ એસ્ટેટ અને બાંધકામ ઉદ્યોગના કેટલાક પડતર પ્રશ્નોના નિવારણ માટે મુખ્યમંત્રીને અનુરોધ કર્યો હતો. ક્રેડાઈ નેશનલ પ્રેસિડેન્ટ ગીતામ્બર આનંદ અને ઈરફાન રઝાકે અન્ય રાજ્યોની તુલનાએ ગુજરાત સરકારના સકારાત્મક અભિગમની સરાહના કરી હતી.